lv en lv en lv lv lv pt hbs_lat lv lv lv lv fr eo eo lv pt it hbs_lat lv hbs_lat lv sl es lv fi es lv en lv lv lv lv hbs_lat lv hbs_lat lv lt hbs_lat nn lv lv id pt lv ceb lv lv fi hbs_lat hbs_lat lt fi lv cs pl ceb en lv lv hbs_lat lv lv sv sl lv id lv sl es lv hbs_lat lv lv sv fi fr en lv lv pt hbs_lat lv lv lv lv lv lv en lv en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv io lv ru fr lv lv en lv en lt lv lv lv lv lv it lt lv lv lv lv it pt it lv lv lv lv lt id en pt lv lv es en en lv lv eo lv lv fi lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv hbs_lat sl lv lv lv pl lv lv pt lv lv lv lv lv lv en lv lv lv lv lv lv lv lv lv lv eo lv lv lv
VX Zemgale’03 piedzīvojumu sacīkstes Salas apkārtnē – Adventures.lv
Adventūristu (Nr. 19) un Viveres (Nr. 05) skatījumā
Sala, Jēkabpils rajonā, 3. oktobrī īsi pēc 11-tiem vakarā. Apmēram 240 šāda izskata cilvēku grūstās pa aizsprosta dambi, lai sasniegtu KP0. Vājākos iegrūž ūdenī. Klusākie pazaudē viens otru.
Nu var iemest aci kartē. Tā – ceļš kurā tur pusē kalnam. Kartē nav ne ceļa, ne paša kalna.
Lai gan, ja tā labi ieskatās, ceļu šajā apkārtnē tiešām ir stipri vairāk, kā organizatoru piedāvātajās lapiņās. Un ne jau tikai šo punktu meklējot.
Kur tālāk? Tālāk būtu labi notrāpīt pa ceļu, jo laukā sabiezē migla. Vinnējuši tie, kam lukturīši ir uz stūres. Mans pieres lukturis izveidojis miglā krāšņu konusu tieši acu priekšā. Laiku pa laikam, kad priekšējais ritenis iearas smiltīs, ir zināms, ka ceļš kārtējo reizi pagriezies.
KP3 ir pagalam romantiskā vietā – māju drupās. Tiesa, šī te vairāk atgādina tādu rūķīšu mājiņu, bet no formālās puses viss ir kārtībā – arī viņiem taču vajag savas mājas.
Daži kolēģi, kas mīl taisnākos ceļus, bija nolēmuši te nokļūt tieši no KP2 puses. Adventūristi, ieraudzījuši kartē pleķi ar zilām horizontālām svītriņām, brauca apkārt.  Un vienalga taču iekūlās pāris stumjamgabalos. Vietām varēja iebraukt dubļos līdz asij. Nu bet minētie kolēģi esot meklējuši šo namiņu vai piecas stundas (!)
KP4. Kas var būt vēl vienkāršāks par šo. Milzīgas vējdzirnavas kalna galā – tās tak varēs redzēt jau no Rīgas. Diemžēl viņi te naktīs nevīžo izgaismot savus vēstures pieminekļus, tādēļ nav nekādas atšķirības, vai meklēt vējdzirnavas vai cini purvā. Taisot kārtējo grupas foto, tālumā iemirdzas KP4 atstarotāji. Virziens piefiksēts!
Izrādās namiņš ir apdzīvots. Atvainojiet, sarkanie vīriņi, bet nav laika ciemoties. Uzzinājām vienīgi, ka Nr. 05 te vēl nav redzēti.
Pie KP5 iestājās reāls vakars. Viesmīlīgajā “Zeltleju” māju pagalmā ar velosipēdiem bija sabraukuši viesi. Kopskaitā kādi 100 – 150. Izskatījās uztraukušies, jo daudz nešķiroja, vai tā taka, vai puķu dobe. Un bija jau arī skaidrs iemesls – tieši 300 m uz Z no mājas taču tek Mācītājmuižas avotiņš, bet, lai šo attālumu precīzāk noskaitītu, jāsāk taču no mājas pakša. Tie, kas pirmos 50 m jau bija noskaitījuši, tagad brīkšķinājās pa biezi aizaugušo mežu (nu, teiksim, cilvēki 50). Varēja būt kādi 3 vai 4 naktī, kad viesu vidū parādījās pati “Zeltleju” saimniece ar milzīgu spieķi rokā. “Brauciet taču prom, nav te nekāda avota!” – viņa sauca, mēģinādama aizķert ar spieķi tuvāk stāvošo.
Paklausījām. Un patiesi, ja tā labi ieskatījās, viens tāds slīps celiņš pirms mājām ieslīdēja mežā. Dažs labs jau brauca pretī un bubināja kaut ko par KP6 un par 3 stundām, kas nu norakstītas no dzīves. Cits pārregulēja savu skaitītāju un kompasu, jo nu nekādi nevarēja nokļūt līdz avotiņam, meklējot to 300 m uz Z.
Atkal izvēles priekšā. Tā kā kolēģi no Viveres , nav šaubu, izvēlēsies to tievo melno taisno celiņu, tad jau Adventūristiem atliek grantētais. Spriežot pēc tā, kāds parādījās melnā celiņa pats sākums, mums lielu pārmetumu par dažiem liekiem kilometriem vairs nebija.
Ar Viveri atkal satikāmies pie ļaužu pilna koka, kurš savos stiprajos zaros turēja KP6. Organizatori šoruden likuši uzsvaru uz kāpšanu. Teju vai katrs otrais KP ir x metrus virs zemes. Pavasarī dominēja ūdens stihija – līdz katram otrajam bija jābrien. Gaiss ir, ūdens jau bija, kas būs nākamreiz?
Vēl mirklis kopā, bet tad mūsu ceļi atkal šķirsies.
Un tad sekoja viens no ekstrēmākajiem elementiem – krievu rulete. Nezinu, vai organizatori to nu tā bija iecerējuši, jeb ne, bet tas neizbēgami tuvojās. Mūsu riteņi pa garu slīpu kalnu nesās dzelzceļa pārbrauktuves virzienā, bet slapjās un smilšainās, kādreiz arī sauktas par bremzēm, izdvesa tikai žēlu šņākoņu. Garām pašāvās zīme “Stop”. Vienīgais, ko varēju izdarīt lietas labā – pacelties stāvus no sēdekļa, lai uz sliedēm neapsistu pēcpusi. Nekādus vilcienus ātrumā nepamanīju.
Necik ilgi sekoja kārtējā romantiskā satikšanās ar Viveri. Viņi strauji iznira no rīta miglas, traucoties lielā ātrumā mums pretī. Itkā joka pēc pavaicājām, kuru KP viņi meklē.  KP7. Interesanti, ka arī mēs braucām tieši uz šo pašu KP.
Pēc īsas ieskatīšanās kartēs puses vienojās par kopīgu virzienu. Un te jau tas bija – kārtējais koks x metrus virs z.
Migla bija tik bieza, kā lietus. Visa zeme piekaisīta āboliem. Ēdām tos, lai gan droši nezinājām, vai tā nav palīdzība no malas.
Pēc kāda mirkļa upītes forsēšana un pirmā velo posma beigas. Šonakt mēroti 74 km, tālāk kādi 25 ar savām K2.
Ja ielāgo pareizo ritmu, šādam pārgājienam nav ne vainas.
Meklējot kārtējo KP – māju drupas purva vidū, esam samainījušies ar Viveri lomām. Šoreiz viņi iet pa ceļu vien, pa ceļu vien. Dažbrīd pat dziedādami…
…savukārt mēs esam nolēmuši ietaupīt ceļu.
Par to pašu ceļa ietaupīšanu runājot – kādu mirkli tas varbūt ir pat izdevīgi, bet tad izrādās, ka mednieku iztīrītā stiga beidzas un tālāk ir tikai bezcerīga grāvmala un nātres līdz pat degunam.
Vismaz viena lieta mums ir bijusi kopīga – abas komandas ir nofotografējušas sēnes:
KP uz pussaliņas ezera krastā. Adventūristi vēl tagad nesaprot, kā nonāca ezera otrā krastā, ja kartēs (gan satelītkartē, gan krievu armijas) skaidri un gaiši bija iezīmēts – iesi taisni, nonāksi uz īstā ceļa.
Pa to laiku Vivere jau vico pār pārceltuvi. Tiesa, šī atrakcija vairumam komandu prasīja pārdesmit minūtes, tādēļ, paradokss, piedzīvojumu sacīkšu pašā vidū bija izveidojusies rinda nu gandrīz kā pēc desām.
Pie Daugavas. Tātad būs jāpeld.
Cenšamies visu uzsvaru likt uz airiem.
Spriežot pēc visa, gan mēs, gan Vivere ir apmeklējuši uz salas tos pašus SL KP.
Tikām Vivere jau pazūd veloposmā pēc leģendas, un, kā rādās, vismaz KP 17 ir atraduši tīri veiksmīgi.
Adventūristi ap to laiku arī uzsāk 22 km garo leģendāro (t.i. pēc leģendas) braucienu. Vietumis ir sajūta, ka neesam īsti sapratuši uzdevumu. Vai bija jāatzīmē, kurā vietā leģendā ir kļūdas?
Izskatās, ka pēdējā posmā mūsu domas ir dalījušās. Vivere izvēlējusies braukšanu pa sliedēm, kas, protams, ir daudz patīkamāk, kamēr Adventūristi tumsiņā “mi po špalam, opjatj po špalam…”. Uz mūsu uzbēruma neviens sliedes nebija uzlicis, jebšu arī kāds tās jau bija paguvis nospert.
Nu bet, galu galā,
visi esam atkal Salā.
Salīdzinam skaitītāju rādījumus. Adventūristiem 105, Viverei 126. Par kājām noieto nezinu, bet ir sajūta, ka Adventūristi salasīja kādus 25. Tātad kopumā būs visi 150 vai, ko?
Paldies J.A. no Viveres par bildēm
Paldies K.U. no Adventūristiem par bildēm un tekstu
Paldies komandu dalībniekiem par pozēšanu neveiklās vietās, kad fotogrāfi to lika.
We did it again! Tiekamies!
AAE Amata Amerikas Andora Argentīna ASV Austrija Baltija Bolīvija Bulgārija Cabo Verde Eiropa Francija Grenlande Grieķija Gruzija Holande Horvātija Igaunija Indonēzija Islande Itālija Kambodža Kipra Kirgizstāna Kontinenti un valstis Krievija Kuba Laosa Latvija Lielbritānija Lietuva Malaizija Maldīvu salas Maroka Melnkalne Mjanma (Birma) Namībija Nepāla Norvēģija Peru Polija Slovākija Somija Spānija Taizeme Tanzānija Tibeta Top ceļojumi Tunisija Turcija Ukraina Uncategorized Uzbekistāna Vjetnama Vācija Zambija Zimbabve Zviedrija Āfrika Āzija Čīle Ēģipte Ķīna Šveice
1001 jūdze Kubā (3)
1001 jūdze Turcijā (3)
Āfrikas Kilimandžaro un safari (9)
ASV Nacionālo Parku (10)
Bolīvijas Starp debesīm un zemi (6)
Burājam Grieķu Kiklādēs (4)
Cabo Verde sailing (4)
alas alpīnisms arhitektūras brīnumi armijas bunkuri atrakcijas burāšana dabas brīnumi džungļi ekspedīcijas festivāli ielu tirgi jūra kalni kalnu slēpošana kanjonings karavānas klinšu kāpšana laivošana lidošana metropoles nacionālie parki neparastas tradīcijas niršana piedzīvojumu sacensības pārgājieni safari savanna savvaļas dzīvnieki slēpju pārgājieni sērfošana tempļi un svētvietas tradicionālās rūpalas tuksneši UNESCO upes velobraucieni vietējie iedzīvotāji vulkāni vēsturiskas vietas
Patagonija 2: leģendārie transkontinentālie ceļi Ruta 40 un Carretera Austral
Patagonija 1: Čīles vulkāni, lietus meži un karstie avoti
Laivošana pa Soomaa applūdušajām pļavām
Pa Toskānas skaistākajiem vīna ceļiem 3: Arezzo – Chianti – Florence – Pisa
Pa Toskānas skaistākajiem vīna ceļiem 2: Cortona – Montepulciano – Monticchiello – Bagni di San Filippo – Pienza – Montalcino
Pa Toskānas skaistākajiem vīna ceļiem 1: Volterra – San Gimignano – Sjēna
Mežonīgi skaistā Islande: lielais ziemeļu un vidienes aplis
Liepāja ar velo – fiz-kulturāli gastronomisko baudu cienītājiem:)
Sēlija – Latvijas piektais, vismazāk zināmais novads. Jaunjelgava un tās apkārtne.
Ūdens līmenis Amatā u.c. upēs. Līmeņa prognoze. Amatas braucienu video.
Kipras visu laiku klusākā vasara
Skotijas skaistākais daudzdienu pārgājiens – West Highland Way
Ar kajaku pa Maldīvu salu atoliem
Skaistākās vietas, ko apmeklēt Dienviditālijā
Sentiero degli Dei – gleznaina taka augstu virs Tirēnu jūras
Brīnumjaukās Pelestrīnas salas noskaņas pie Venēcijas
Horvātijas un Melnkalnes brīnišķīgā piekraste pie Dubrovnikas
Sāmsalā maijā zied visi meži
Holande / Top ceļojumi
Lielbritānija / Top ceļojumi
Skotijas skaistākais daudzdienu pārgājiens – West Highland Way
Itālija / Top ceļojumi
Sentiero degli Dei – gleznaina taka augstu virs Tirēnu jūras
Itālija / Top ceļojumi
Dolomītu skaistākās via ferratas: SOSAT
Latvija / Top ceļojumi
Tebra – jauka, pirmatnēja Kurzemes upe, par kuru līdz šim neko nebijām dzirdējuši
Slovākija / Top ceļojumi
Augstie Tatri – tas ir pa īstam!
Itālija / Top ceļojumi
Skaistākās vietas, ko apmeklēt Dienviditālijā
ASV / Top ceļojumi
Gigantisko sekvoju mežos meklējot pasaulē lielāko dzīvo objektu
VX Ziema Pro piedzīvojumu sacīkstes no Ainažiem līdz Vitrupei
Maija sākumā jābrauc pa Brāžu krācēm! Labais! VIDEO
Ischgl – skaistas trases un glamūrs kaut kur Alpos starp Austriju un Šveici
Tai Shan – 6000 pakāpienu uz Ķīnas vissvētākā kalna virsotni
Cjan-Cjan-Cje Zhangjiajie klinšu stabi
Cabo Verde 2: Dziļās aizas un vientuļie krasti
VĒL PAR ŠO VALSTI
Ezera skaņas – saullēkta koncerts Kāla ezerā
Ekstrēms velobrauciens Salacgrīva – Rīga
Ar laivām pa Daugavu un Rīgas kanālu
Tartaks: iespējams, Latvijas mežonīgākā upe
UN TE VĒL CITI STĀSTI PAR LĪDZĪGĀM AKTIVITĀTĒM
Reportāža no jahtas klāja Egejas jūrā, kad vējš iepūtis 15 m/s – VIDEO
Amata 2011: glābjot laivu aizpeld 2 komandas biedri – VIDEO
Bolīvijas ekspedīcija 3: lejup pa zeltraču upi sekojot Lost in the Jungle varoņu pēdās
Sardīnija: Adventūristu piedzīvojumi Adventure Camp Sardegna laikā – VIDEO
Cabo Verde 2: Dziļās aizas un vientuļie krasti
100 km ar velo apkārt Lubānam caur gigantisku latvāņu audzēm – VIDEO
alas alpīnisms arhitektūras brīnumi armijas bunkuri atrakcijas burāšana dabas brīnumi džungļi ekspedīcijas festivāli ielu tirgi jūra kalni kalnu slēpošana kanjonings karavānas klinšu kāpšana laivošana lidošana metropoles nacionālie parki neparastas tradīcijas niršana piedzīvojumu sacensības pārgājieni safari savanna savvaļas dzīvnieki slēpju pārgājieni sērfošana tempļi un svētvietas tradicionālās rūpalas tuksneši UNESCO upes velobraucieni vietējie iedzīvotāji vulkāni vēsturiskas vietas
AAE Amata Amerikas Andora Argentīna ASV Austrija Baltija Bolīvija Bulgārija Cabo Verde Eiropa Francija Grenlande Grieķija Gruzija Holande Horvātija Igaunija Indonēzija Islande Itālija Kambodža Kipra Kirgizstāna Kontinenti un valstis Krievija Kuba Laosa Latvija Lielbritānija Lietuva Malaizija Maldīvu salas Maroka Melnkalne Mjanma (Birma) Namībija Nepāla Norvēģija Peru Polija Slovākija Somija Spānija Taizeme Tanzānija Tibeta Top ceļojumi Tunisija Turcija Ukraina Uncategorized Uzbekistāna Vjetnama Vācija Zambija Zimbabve Zviedrija Āfrika Āzija Čīle Ēģipte Ķīna Šveice
4x4 Gruzijā 4x4 Namibia 1001 jūdze Kubā 1001 jūdze Turcijā Apkārt Sicīlijai ASV Nacionālo Parku Bolīvijas Starp debesīm un zemi Burājam Grieķu Kiklādēs Cabo Verde sailing Grenlandes Hawaii Indonēzijas Vulkānu Kanāriju salas Laosas-Kambodžas Lielā Ķīnas Marokas avantūra Mjanmas (Birmas) Nepālas Himalaju Pamira Patagonijas Peru Inku Ceļa- Amazones Sahāras Tibetas Vjetnamas Dragona ceļa Āfrikas Kilimandžaro un safari